50

verkunum vímuefnaneyslu, til aðstoðar og verndar neytendum efnanna og félagslegum rétt- indum þeirra, aðstandendum þeirra og samfélaginu í heild. Starfshópurinn leitaði aðstoðar og leiðsagnar hagsmunaaðila og hjálparsamtaka, sem og innlendra og erlendra sérfræðinga, við störf sín. Starfshópurinn skilaði heilbrigðisráðherra skýrslu 21. júní 2016 og var skýrslan lögð fyrir Alþingi í ágúst 2016. Heilbrigðisráðherra hefur óskað eftir tilnefningum í samráðshóp um vímuefnamál á grundvelli tillögu í skýrslunni. Sjá nánar https://www.velferdarraduneyti.is/frettir-vel/skyrsla-um-leidir-til-ad-draga-ur- skadlegum-ahrifum-vimuefnaneyslu-i-islensku-samfelagi.

### Þingsályktun 45/143 um endurnýjun og uppbyggingu Landspítala, 16. maí 2014 - þskj. - Framkvæmd hafin. 1249.

Alþingi hefur ályktað að fela ríkisstjórninni að ljúka eins fljótt og verða má undirbúningi á endurnýjun og uppbyggingu Landspítala við Hringbraut í Reykjavík og hefja framkvæmdir þegar fjármögnun hefur verið tryggð. Í fjármálaáætlun 2019 - 2023, er gert ráð fyrir tugmilljarða hækkun framlags til málefna- sviðs 23, sjúkrahúsþjónustu, vegna framkvæmda við byggingu nýs Landspítala til ársins 2023. Jarðvegsvinna við nýjan meðferðarkjarna er hafin, ásamt því sem unnið er að fullnaðarhönnun hússins. Þá mun vinna við fullnaðarhönnun rannsóknahúss hefjast á næstu vikum. Framkvæmdir við meðferðarkjarna verða komnar á fullt skrið 2019 - 2020.

Nefndarálit velferðarnefndar, 2. apríl 2014, um frumvarp til laga um breytingu á lögum - um brottnám líffæra, nr. 16/1991 (ætlað samþykki) - þskj. 917 á 143. löggjafarþingi. Framkvæmd lokið. Á143. löggjafarþingi 2013 - 2014 var lagt fram frumvarp til laga um breytingu á lögum um brottnám líffæra, nr. 16/1991, þar sem lagt var til að lögunum yrði breytt þannig að gert yrði ráð fyrir ætluðu samþykki einstaklinga fyrir líffæragjöf. Í nefndaráliti velferðarnefndar um frumvarpið kemur fram að nefndin telji ekki tímabært að leggja til slíka grundvallarbreytingu á löggjöfinni. Vísaði nefndin til þess að reynsla annarra þjóða hefði sýnt að lagabreyting ein og sér hefði ekki tilætluð áhrif og gæti vegið að sjálfsákvörðunarrétti einstaklinga. Velferðar- nefnd lagði til að frumvarpinu yrði vísað til ríkisstjórnarinnar og að áfram yrði unnið að málinu og ákveðin atriði yrðu tekin til sérstakrar skoðunar. Í október 2014 skipaði heilbrigðisráðherra starfshóp til að vinna frekar að málinu og skilaði hópurinn tillögum til ráðherra í mars 2015. Á 144. löggjafarþingi 2014 - 2015 lagði heilbrigðisráðherra fyrir Alþingi skýrslu um hvernig fjölga mætti líffæragjöfum frá látnum einstaklingum á Íslandi þar sem þau atriði sem tilgreind voru í nefndaráliti velferðarnefndar voru tekin til sérstakrar skoðunar. Helstu niðurstöðurnar voru að bæta þyrfti íslenska löggjöf um líffæragjafir óháð því hvort tekin yrði ákvörðun um að breyta lögum þannig að gert yrði ráð fyrir ætluðu samþykki einstaklinga fyrir líffæragjöf. Á 148. löggjafarþingi var samþykkt frumvarp til laga um breytingu á lögum um brottnám líffæra. Með lögunum er gert ráð fyrir því að það megi nema brott líffæri eða lífræn efni úr líkama látins einstaklings til nota við læknismeðferð annars einstaklings hafi hinn látni verið sjálfráða og ekki lýst sig andvígan því og það er ekki af öðrum sökum talið brjóta í bága við vilja hans.